****

**SREDNJA ŠKOLA DONJI MIHOLJAC I POLJOPRIVREDNI FAKULTET IZ OSIJEKA**

**organiziraju i pozivaju sve zainteresirane poljoprivrednike na redoviti obvezni PREGLED STROJEVA ZA PRIMJENU PESTICIDA (PRSKALICA I RASPRŠIVAČA) koji će se održati**

**03. 04. 2017. od 09:00 sati**

**u dvorištu Srednje škole Donji Miholjac**

**Svi zainteresirane poljoprivrednike pozivamo da se prijave radi lakše organizacije pregleda i dogovora termina koji im najbolje odgovara.**

**Kontakt osoba za prijave i informacije:**

**Dragan Kopić, 091/797-4240**

U skladu s propisima o održivoj uporabi pesticida, **strojevi za primjenu pesticida koje koriste profesionalni korisnici podliježu redovitom pregledu** kojim se provjerava zadovoljavaju li određene tehničke zahtijeve radi postizanja visoke razine zaštite zdravlja ljudi, životinja i okoliša.

Strojevi za primjenu pesticida **morali su najmanje jednom biti pregledani do 26. 11. 2016.**, a nakon tog datuma više se ne smiju koristiti ako nisu pregledani i ako nemaju valjani znak (naljepnicu) o obavljenom pregledu.

**Strojevi za primjenu pesticida podliježu redovitom pregledu najmanje jednom u razdoblju od 3 godine, a znak (naljepnica) o obavljenom pregledu izdaje se na razdoblje od 3 godine.**

Novi strojevi za primjenu pesticida kupljeni nakon 01. 01. 2013. dobivaju znak (naljepnicu) o pregledu kod ispitne stanice bez obavljenog pregleda i ona im vrijedi 5 godina od datuma kupnje i upisa u središnju bazu Ministarstva poljoprivrede.

**Troškovnik pregleda strojeva za primjenu pesticida**

|  |  |
| --- | --- |
| VRSTA STROJA | CIJENA (PDV uključen u cijenu) |
| Prskalica do RZ 12 m (jedna mlaznica u nosaču) | 537,50 kn |
| Prskalica RZ od 12 do 18 m (jedna mlaznica u nosaču) | 662,50 kn |
| Prskalica RZ > 18 m (jedna mlaznica u nosaču) | 787,50 kn |
| Prskalica do RZ 12 m (više mlaznica u nosaču) | 662,50 kn |
| Prskalica RZ od 12 do 18 m (više mlaznica u nosaču) | 787,50 kn |
| Prskalica RZ > 18 m (više mlaznica u nosaču) | 912,50 kn |
| Raspršivač do 10 mlaznica (ukupno) | 537,50 kn |
| Raspršivač od 11 do 20 mlaznica (ukupno) | 662,50 kn |
| Raspršivač od 21 do 30 mlaznica (ukupno) | 787,50 kn |
| Raspršivač od 31 do 40 mlaznica (ukupno) | 912,50 kn |
| Raspršivač s više od 41 mlaznice (ukupno) | 1037,50 kn |

**Uplata pregleda obavlja se gotovinom za vrijeme pregleda ili prema dogovoru.**

**Priprema strojeva za pregled**

Stroj mora biti čist, opran izvana i iznutra, spremnik mora biti napunjen čistom vodom od 2/3 zapremine, mlaznice (dizne) moraju biti istih parametara (proizvođač, boje, vrijednosti, oznaka) i očišćene.

Prije dolaska na pregled vlasnici trebaju isprobati stroj kod kuće radi provjere mlaznica (mogućnost začepljenja). Zaštita kardanskog vratila mora biti ispravno postavljena. Svi vodovi i mjesta brtvljenja trebaju biti pregledani da negdje ne bi došlo do propuštanja tekućine (po potrebi ih zamijeniti ili učvrstiti obujmice). Treba očistiti sve pročistače (filtere) – na ulaznom vodu, regulatoru i mlaznicama.

**Za provođenje pregleda potrebno je pripremiti OIB odgovorne osobe ili OPG – a.**